കാണുമാറാകണം/രണ്ട്
പൂതന തൻ മുലയുണ്ടോരു പൈതലിൻ
ചാതുരിയും മമ കാണുമാറാകേണം

പെൺപൈതൽ മാറി യശോദ വളർത്തി - 
യൊരാൺ പൈതലേ നിന്നെ കാണുമാറാകേണം

പേരും പെരുപ്പവും ചൊല്ലുവല്ലായ്‌കയും
പത്മനാഭാ നിന്നെ കാണുമാറാകേണം.

പൈ പെരുത്തച്ചിമാർ വീടുകളിൽ പുക്കു
പത്മനാഭാ നിന്നെ കാണുമാറാകേണം

പൊന്നിൻ ചിലമ്പും പുലിനഖമോതിരം
എന്നുണ്ണികൃഷ്ണനെ കാണുമാറാകേണം

പോരാടി മല്ലരെ മെല്ലെ ഞെരിച്ചുകൊ - 
ന്നാരോമലേ നിന്നെക്കാണുമാറാകേണം

പൗരഷം കൊണ്ടു പതിനാലു ലോകവും
പാലിച്ച കോലത്തെ കാണുമാറാകേണം

പാശം കൊണ്ടന്തകൻ കെട്ടിയിഴക്കുമ്പോൾ
ആലസ്യം തീർത്തെന്നെ രക്ഷിച്ചുകൊള്ളണം

ശ്രീപത്മനാഭാ മുകുന്ദാ മുരാന്തക!
നാരായണ നിന്നെ കാണുമാറാകണം.

കാണുമാറാകണം